Када су немачке трупе дошле у Аустрију марта 1938. године, Јегерштетер је одбио место председника Санкт Радегунда. Био је једина особа у селу која је гласала против Аншлуса 10 априла, али су власти одбиле да урачунају његов глас и прогласиле су стопостотну подршку села. Иако је учествовао у војничкој обуци у војничком гарнизону Енса, био је од почетка антинацистички оријентисан. Прикључио се Трећем реду Светог Фрање 8. децембра 1940. године. На лето 1941. године постао је црквењак у локалној парохијској цркви, што му је омогућило да војни позив одбије четири пута. Не би ли нашао подршку у свом антинацистичком ставу, посетио је бискупа у Линцу, али се разочарао када је схватио да се црквени великодостојници римокатоличке цркве држе подаље од јавне осуде нацистичких злочина.